CELEX: 62013CN0172
Language: sk
Date: 2013-04-05 00:00:00
Title: Vec C-172/13: Žaloba podaná 5. apríla 2013 — Európska komisia/Spojené kráľovstvo Veľkej Británie a Severného Írska

20.7.2013   
            
            
               SK
            
            
               Úradný vestník Európskej únie
            
            
               C 207/3
            
         Žaloba podaná 5. apríla 2013 — Európska komisia/Spojené kráľovstvo Veľkej Británie a Severného Írska
   (Vec C-172/13)
   2013/C 207/04
   Jazyk konania: angličtina
   
      Účastníci konania
   
   
      Žalobkyňa: Európska komisia (v zastúpení: W. Roels, R. Lyal, splnomocnení zástupcovia)
   
      Žalovaný: Spojené kráľovstvo Veľkej Británie a Severného Írska
   
      Návrhy žalobkyne
   
   
               —
            
            
               určiť, že Spojené kráľovstvo si tým, že uložilo podmienky v súvislosti s cezhraničnou skupinovou úľavou, ktoré spôsobujú, že je v podstate nemožné takú úľavu dosiahnuť, a obmedzením takej úľavy na obdobie po 1. apríli 2006, nesplnilo povinnosti podľa článku 49 Zmluvy o fungovaní Európskej únie a článku 31 Dohody o Európskom hospodárskom priestore, a
            
         
               —
            
            
               zaviazať Spojené kráľovstvo na náhradu trov konania.
            
         
      Žalobné dôvody a hlavné tvrdenia
   
   Na základe rozsudku C-446/03, Marks & Spencer, Spojené kráľovstvo zmenilo svoju právnu úpravu týkajúcu sa spôsobu, akým spoločnosti, ktoré sú členmi skupiny, môžu preniesť svoje straty na iného člena skupiny, a tým znížiť svoju daň (pravidlá o skupinovej úľave). Ustanovenia, ktoré upravujú straty obchodných spoločností nerezidentov, sú v súčasnosti stanovené v časti 5 zákona o dani z príjmov právnických osôb z roku 2010.
   Podľa platnej právnej úpravy Spojeného kráľovstva spoločnosť patriaca do skupiny môže získať daňový úver na pokrytie strát člena nerezidenta len v prípade, ak tento člen nemá možnosť získať daňovú úľavu v štáte svojho sídla. Pokiaľ ide o možnosť budúcej úľavy, právna úprava Spojeného kráľovstva v podstate znemožňuje preukázať splnenie tejto podmienky, pretože táto možnosť sa má určiť „v čase hneď na konci“ daňového roka, v ktorom k strate došlo. Z praktických dôvodov túto podmienku nemožno splniť. Znamená to, že právna úprava bráni akejkoľvek úľave v prípade strát dcérskej spoločnosti nerezidenta v rozpore so slobodou usadiť sa, ako je vykladaná v rozsudku C-446/03, Marks & Spencer.
   Po druhé, nové pravidlá týkajúce sa skupinovej úľavy za cudzie straty platia len pre straty po 1. apríli 2006, teda po dni nadobudnutia účinnosti týchto pravidiel. Toto časové obmedzenie (teda vylúčenie úľavy na základe právnej úpravy pre skoršie straty) je v rozpore so slobodou usadiť sa.